Kart over Drammen med Åssiden uthevet i blått.
**Åssiden** er en bydel og kommunedel i Drammen kommune i Buskerud fylke under konstant utvikling og fornyelse. Sammen med Solbergelva har området en befolkning på 17 697 innbyggere. Sognet Åssiden hadde i 2015 12 066 innbyggere. Bebyggelsen på Åssiden består av eneboliger, rekkehus og blokker. Det er i tillegg større områder med industri, handel, idrettsanlegg og parkområder. Langs elva ligger Elveparken, en sammenhengende turvei med plenområde, lekeplass og ballslette. I åsen ligger en belyst turløype like over boligbebyggelsen som går fra Drammen Skisenter og helt til Krokstadelva.

Uttalelsen av stedsnavnet er «Åssia».

Historie
--------

Tidligere var "Åslien", på et gammelt kart fra 1784 stavet Aasliden, og Bragernes ("Bragernæs") en del av Lier kommune, men da Bragernes ble en selvstendig kjøpestad, ble Åssiden liggende for seg selv, langt fra resten av Lier. I 1870 ble store deler av Åssiden en del av byen da gårdene Hamborgstrøm, Hotvet, Øren og Holste-Landfall ble innlemmet i Drammen. Først i 1951 ble resten av Åssiden innlemmet Drammen kommune som en ny bydel, og boligbyggingen skjøt fart. Åssiden skole ble bygget i 1927 og hadde opprinnelig to etasjer og 6 klasserom. Under krigen i 1944 brant skolen ned men ble gjenreist i 1946 og da med tre etasjer. Skolen ble ytterligere bygd ut i 1953 og 1957. Åssiden inngår i kommunedel 3 i Drammen kommune sammen med Solbergelva og Solbergmoen. Adresse for dette knutepunktet er fremdeles ikke avklart.

Samfunn
-------

### Samferdsel

Tvers gjennom hele bydelen går Rosenkrantzgata en firefelts hovedvei mot Øvre Eiker. Rosenkrantzgata ble bygget på 50 tallet, delvis med masser fra Spiralen. Rosen var den første veien i Drammen med lyskryss.

Drammen Camping i forgrunn, Buskerudveien midt i bildet og Rosenkrantzgata med Åssiden kirke øverst.
Drammen Camping er en 3 stjernes campingplass på Åssiden i Drammen. Campingplassen ligger ved Åssiden elvepark nede ved Drammenselva og består av 16 hytter, 90 vognplasser og 25 teltplasser.

### Steder på Åssiden

* Kjøsterud har navnet fra Kjøsterud gård fra omkring 1100 tallet på Åssiden i Drammen, som igjen har navnet fra guttenavnet Tjostolf. Navnet uttales kjøssteru.
* Berskog er et område med handel, idrettsplasser og boliger på Åssiden. Navnet kommer fra bekken Bera som renner forbi. Navnet uttales bærskau
* Aronsløkka er et boligområde på Åssiden. Stedet har navn etter Aron Olsens løkke, tidligere husmannsplass til Berskog gård.
* Åssiden Torg ligger i Vårveien og er et sentum på Åssiden.
* Kastanjesletta er et boligområde på Åssiden i Drammen på oversiden av Bråtan.
* Muusøya er området fra Landfalløya kapell, langs med elva frem til Buskerudveien. Oppkalt etter Johan Henrik Muus (1745-1821), som tidligere eide Muusøya. Området var tidligere sumpete, og ble brukt som søppelfylling i mange år, senere ble kommunens hovedkloakkrenseanlegg for Øvre Bragernes og Åssiden anlagt her.
* Bera ble navngitt i 1971, og er et boligfelt øst for Aron.

Kultur
------

Åssiden Kirke.Åssiden Kirke.
Åssiden kirke ble ferdigstilt i 1967 og er en langkirke bygget i tegl. Arkitekt var Harald Hille og Odd Østbye. Åssiden kapell, gravkapellet ved Åssiden kirkegård, var opprinnelig katolsk kirke for Drammen. Da Drammen fikk ny katolsk kirke på 1990-tallet, fikk Åssiden menighet overta den gamle kirken som gave. Den ble flyttet fra sentrum av Drammen til sin nåværende plassering ved Åssiden kirkegård, hvor den ble innviet 14. desember 1996. 

Drammen travbane på Åssiden i Drammen.
Drammen travbane ble etablert på Åssiden i Drammen i 1953 og åpnet i 1955 med så mange som 10 000 tilskuere. Etter hvert ble travkroa åpnet i 1964 og i 1977 ble spillehall med 1000 sitteplasser åpnet. Populæriteten for travbanen har etter den tid dabbet av og i 2019 ble banen nedlagt etter 2 370 arrangementer.

Muusøya havneplass ligger på Åssiden ved Drammenselva og driftes av Øvre Bragernes motorbåtforening. Anlegget har 105 havneplasser og utsettsrampe får båter opptil 50 fot.

### Idrett og friluft

Elveparken
Berskaughallen ble åpnet i 2009 og er en flerbrukshall. Hallen brukes til håndball, innebandy, volleyball, kampsport, styrketrening, spinning og dans.

Berskog Idrettspark består av tre gressbaner, en grusbane og garderober.

Bergskaug tennissenter består av en hall med 4 innebaner og 4 utebaner. Hallen er eid av Drammen Tennisklubb.

Åssiden idrettspark består av to gressbaner og en kunstgressbane.

Drammen Skisenter er et alpinanlegg med fireseters ekspressheis på 1350 meter og to skitrekk.

Åssiden Elvepark er en kommunal park langs Drammenselva som ble innviet 17. juni 1991. Parken består av gangbruer, brygge, lekeplass, toaletter, sandstrand og plensletter.

Gamledammen er en populær badeplass, utstyrt med brygge, flåte og krakker. Vannet er oppdemmet og har en mindre ørretbestand.

### Severdigheter

* Kjøsterudjuvet, 1300 meter lang bakke med en stigning på 250 meter.

### Skoler

Åssiden Videregående skole
* Aronsløkka skole
* Kjøsterud skole
* Åssiden skole
* Åssiden videregående skole

### Annet

Ligosenteret på Åssiden i Drammen
Ligosenteret var Drammens andre kjøpesenter som åpnet 1. oktober 1969 i Betzy Kjeldsbergs vei 263 på Åssiden. Senteret ble opprinnelig bygget med 1500 kvadratmeter gulvflate. De første leietakerne var Ligo Shopping, Ligo Møbler, Ligo Tekstil, Ligostua (kafeteria og catering). Senteret hadde også mindre butikker med parfymeri, leker, hobby & fritid, gaveartikler, kjøkkenutstyr, kiosk og blomster. Kafeteriaen Ligostua ble drevet av Christian Burud fram til 1985. I 2020 er senteret dominert av en Kiwi XLbutikk og Ligostua.

Industri
--------

Buskerud Papirfabrik fra 1914 i Buskerudveien 145 i Drammen. Grunnlagt under navnet "Phønix Papirfabrik", endret til Phønix Paper Mill i 1922. Først i 1925 fikk den navnet Buskerud Papirfabrik.
Buskerud Papirfabrikk ble grunnlagt i 1914 i Buskerudveien på Åssiden under navnet Phønix Papirfabrik. Fabrikken lå på området til gamle Bergh-Berskaug gård, gårdens hovedhus ble etter hvert tatt i bruk som kontorer for fabrikken. Fabrikken ble solgt til skipsreder Herlovsen fra Oslo som byttet navnet til Phønix Paper Mill. Etter konkurs i 1925 ble fabrikken overtatt av kreditoren Drammens Privatbanker og solgt videre til Emil Moestue som byttet navnet til Buskerud Papirfabrik. Fabrikken produserte sikkerhetspapir, forfalskningsfritt sjekkpapir for Christiania Bank og Kreditkasse og i begynnelsen av 1950-årene ble det opprettet en avdeling for produksjon av skolemateriell.

Bergh-Berskog gård på Åssiden i Drammen er en Herregård-lystgård fra 1800 tallet.
### Gårdsbruk

* Bergh-Berskog gård fra 1801
* Anker-Berskog gård
* Kjøsterud gård

### Sager

Mellom 1868 og 1872 ble det opprettet tre sagbruk på Åssiden. Myre(1868), Bergskaug(1870) og Kiøsterud(1872)

Galleri
-------

* Åssiden, østre del, sett østover, ca. 1985. Foto: Bjørn Østrem.Åssiden, østre del, sett østover, ca. 1985. Foto: Bjørn Østrem.
* Åssiden, vestre del, sett østover, ca. 1985. Foto: Bjørn Østrem.Åssiden, vestre del, sett østover, ca. 1985. Foto: Bjørn Østrem.
* Åssiden kapell, bygd i 1899 som katolsk kirke, nå seremonikapell ved kirkegården.Åssiden kapell, bygd i 1899 som katolsk kirke, nå seremonikapell ved kirkegården.
* Aronsløkka skole.Aronsløkka skole.
* Drammen skisenter/Skimore Drammen.Drammen skisenter/Skimore Drammen.
* Usikt over Åssiden fra Aronsløkka.Usikt over Åssiden fra Aronsløkka.
* Flybilde av Åssiden, 1954. Bildet viser Buskerud Papirfabrikk(nærmeste) og Jarlsberg Paper Mills. Bildet er tatt i retning Pukerud.Flybilde av Åssiden, 1954. Bildet viser Buskerud Papirfabrikk(nærmeste) og Jarlsberg Paper Mills. Bildet er tatt i retning Pukerud.
* Flybilde av Åssiden, 6. august 1959. Bildet viser Buskerud Papirfabrikk og Drammen Travbane. Bildet er tatt i retning Solbergelva.Flybilde av Åssiden, 6. august 1959. Bildet viser Buskerud Papirfabrikk og Drammen Travbane. Bildet er tatt i retning Solbergelva.

Kjente folk fra Åssiden
-----------------------

* Arne Dokken
* Odd Johnsen
* Tom Henning Dalbak

Fotnoter
--------

1. ↑  «Åssiden 1-7». *drammenshistorie.no*. Besøkt 28. mars 2021.
2. ↑  «Bydelen fikk utfordringer med trafikk, vold og kriminalitet.». *Dagsavisen - nyheter, sport, debatt og kultur* **(norsk)**. Besøkt 28. mars 2021.
3. ↑  «Drammen Camping». *drammencamping* **(engelsk)**. Besøkt 28. mai 2021.
4. ↑  «Kjøsterud | Drammen Byleksikon». *byleksikon.drmk.no*. Besøkt 5. juni 2021.
5. 1 2  Rygh, Oluf (1967). «Buskeruds amt». *Norske Gaardnavne : Oplysninger samlede til brug ved Matrikelens Revision. 5 : Buskeruds Amt*. Oslo: Børsums forlag og antikvariat A/S. s. 308.
6. ↑  «Berskaug, Berskog | Drammen Byleksikon». *byleksikon.drmk.no*. Besøkt 5. juni 2021.
7. ↑  «Muusøya | Drammen Byleksikon». *byleksikon.drmk.no*. Besøkt 11. juli 2023.
8. ↑  «Bera | Drammen Byleksikon». *byleksikon.drmk.no*. Besøkt 11. juli 2023.
9. ↑  «Åssiden kirke, Drammen - Arkitektur N». *arkitektur-n.no*. 3. februar 2020. Arkivert fra originalen 16. september 2021. Besøkt 28. mars 2021.
10. ↑  «Drammen Travbane A/S | Drammen Byleksikon». *byleksikon.drmk.no*. Besøkt 28. mars 2021.
11. ↑  «Øvre Bragernes Motorbåtforening». *www.obmf.no*. Arkivert fra originalen 11. mai 2021. Besøkt 28. mai 2021.
12. ↑  «Om Berskaughallen». *Berskaughallen*. 13. mars 2013. Besøkt 28. mars 2021.
13. ↑  «Berskaughallen | Drammen Byleksikon». *byleksikon.drmk.no*. Besøkt 28. mars 2021.
14. ↑  «Berskog idrettspark». *Drammen kommune* **(norsk)**. Besøkt 28. mars 2021.
15. ↑  «Om DTK». *dtk.no*. Besøkt 28. mai 2021.
16. ↑  «Åssiden idrettspark». *Drammen kommune* **(norsk)**. Besøkt 28. mars 2021.
17. ↑  «Åssiden Elvepark | Drammen Byleksikon». *byleksikon.drmk.no*. Besøkt 28. mai 2021.
18. ↑  «Gamledammen». *Drammens Sportsfiskere*. 11. november 2014. Besøkt 28. mai 2021.
19. ↑  «Ligosenteret | Drammen Byleksikon». *byleksikon.drmk.no*. Besøkt 28. mai 2021.
20. ↑  «Åssiden | Drammen Byleksikon». *byleksikon.drmk.no*. Besøkt 28. mars 2021.

| * v
* d
* r
Drammens kommunedeler |
| --- |
| Drammen | Kommunedeler (fra 2020) | 
* 1 Mjøndalen
* 2 Krokstadelva
* 3 Åssiden
* 4 Gulskogen
* 5 Konnerud
* 6 Fjell
* 7 Strømsø
* 8 Bragernes
* 9 Åskollen
* 10 Svelvik

 |  |
| Bydeler (før 2020) | 
* Austad/Fjell
* Bragernes
* Gulskogen
* Konnerud
* Skoger
* Strømsø/Danvik
* Tangen/Åskollen
* Åssiden

 |

 

| * v
* d
* r
Offentlige grunnskoler i Drammen kommune |
| --- |
| Barneskoler: | Aronsløkka  **·** Bragernes  **·** Brandengen  **·** Danvik  **·** Fjell  **·** Hallermoen  **·** Konnerud  **·** Krokstad skole  **·** Mjøndalen skole  **·** Rødskog skole  **·** Skoger skole  **·** Solberg skole  **·** Stenseth skole  **·** Steinberg skole  **·** Tømmerås skole  **·** Tangen skole  **·** Vestbygda skole  **·** Øren  **·** Åskollen skole  **·** Åssiden skole **·** Åsen skole |  |
| Ungdomsskoler: | Børresen  **·** Eknes ungdomsskole  **·** Galterud  **·** Killingrud ungdomsskole  **·** Kjøsterud skole  **·** Marienlyst  **·** Svensedammen  **·** Svelvik ungdomsskole  **·** Veiavangen ungdomsskole |
| Kombinerte skoler: | Frydenhaug  **·** Gulskogen |

| * v
* d
* r
Kommuner i Buskerud |
| --- |
| Buskerud | Drammen **·** Flesberg **·** Flå **·** Gol **·** Hemsedal **·** Hol **·** Hole **·** Kongsberg **·** Krødsherad **·** Lier **·** Modum **·** Nesbyen **·** Nore og Uvdal **·** Ringerike **·** Rollag **·** Sigdal **·** Øvre Eiker **·** Ål | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Drammen byleksikon **·** GeoNames **·** Sentralt stedsnavnregister
 |